b'\n_START_ARTICLE_\nDigitalna knji\xc5\xbenica\n_START_PARAGRAPH_\nDigitalna knji\xc5\xbenica je knji\xc5\xbenica, ki ima informacijske vire v digitalni obliki. Vsebuje lahko digitalizirano gradivo ali gradivo, ki je bilo \xc5\xbee izvorno narejeno v digitalni obliki. Digitalna knji\xc5\xbenica je torej knji\xc5\xbenica, ki uporabnikom nudi organizirane zbirke digitalnih dokumentov in jim s svojimi storitvami zagotavlja njihovo dostopnost in uporabo.\n_START_SECTION_\nPredstavitev\n_START_PARAGRAPH_\nPrvi izraz za tako vrsto knji\xc5\xbenice se je prvi\xc4\x8d pojavil okoli leta 1992 in sicer elektronska knji\xc5\xbenica. Od takrat dalje poznamo \xc5\xa1e izraza virtualna in digitalna. Najve\xc4\x8dkrat gre za pomoto pri razumevanju pomena, saj izraz digitalna knji\xc5\xbenica ne pomeni isto kot zbirke digitalnih dokumentov in njihova orodja za upravljanje z informacijami, ampak vklju\xc4\x8duje tudi razli\xc4\x8dne aktivnosti, s pomo\xc4\x8djo katerih postanejo zbirke, storitve in kadri del \xc5\xbeivljenjskega cikla ustvarjanja, uporabe in ohranjanja informacij in znanja. Torej zajema termin digitalna knji\xc5\xbenica tako oblikovanje, kot distribucijo vseh vrst informacij prek omre\xc5\xbeij, od v digitalno obliko pretvorjenih starih gradiv do tak\xc5\xa1ne vrste informacij, ki nimajo analogije v fizi\xc4\x8dnem svetu. Digitalna knji\xc5\xbenica tudi ni sinonim za digitalizacijo knji\xc5\xbeni\xc4\x8dnega gradiva, saj gre v primeru digitalizacije le za pretvorbo zapisov iz analogne v digitalno obliko, kar je le ena od aktivnosti, ki potekajo v procesu izgradnje digitalne knji\xc5\xbenice.\n_START_SECTION_\nHibridna knji\xc5\xbenica\n_START_PARAGRAPH_\nHibridna knji\xc5\xbenica je knji\xc5\xbenica, ki uporabnikom nudi informacijske vire na razli\xc4\x8dnih nosilcih (klasi\xc4\x8dnih in elektronskih) in v razli\xc4\x8dnih oblikah zapisov (analogni, digitalni) in jim zagotavlja njihovo dostopnost in uporabo s klasi\xc4\x8dnimi kot elektronskimi storitvami. Torej zdru\xc5\xbeuje v sobivanje tiskano in digitalno gradivo. Prvi\xc4\x8d se je pojavila v Zdru\xc5\xbeenem kraljestvu.\n_START_SECTION_\nPrihodnost\n_START_PARAGRAPH_\nVeliki digitalizacijski projekti se dogajajo pri Googlu, the Million Book Project in Internet Archive. Zaradi izbolj\xc5\xa1evanja pri ravnanju s knjigami in predstavitev tehnologij, kot so opti\xc4\x8dno prepoznavanje znakov in e-knjige, razvoj alternativnih skladi\xc5\xa1\xc4\x8d in poslovnih modelov, so digitalne knji\xc5\xbenice vedno bolj priljubljene, kar je razvidno tudi iz Googla, Yahooja in MSNja. Peter Lyman in Hal Varian, informacijska znanstvenika na kalifornijski univerzi Berkley, ocenjujeta, da za letno proizvodnjo tiska, filmov, opti\xc4\x8dnih in magnetnih vsebin potrebujemo pribli\xc5\xbeno 1.5 milijarde gigabajtov prostora za shranjevanje. Prihodnost knji\xc5\xbenic in informacij je v digitalnem, saj takoj, ko bo tehnolo\xc5\xa1ko mogo\xc4\x8de, bo lahko povpre\xc4\x8dna oseba virtualno dostopala do vseh zapisanih in shranjenih svetovnih informacij.'